Publication: Magyar Közlöny
Issue: MK-2003-35 (Year: 2003, Number: 35)
Era: 1990-2004
Section: rendõrségrõl szóló 1994. évi XXXIV. törvény (a továbbiakban: Rtv.) 26. § (1) bekezdése értelmében — adott
Paragraph Index: 566

3. A Kftv. 14. §-ában foglaltakkal összefüggésben megállapítható, hogy a feladatkörében ellenõrzési és intézkedési jogkörrel felruházott közterület-felügyelõ munkavégzése során, feladata gyorsabb és hatékonyabb ellátása érdekében indokoltan kérhet felvilágosítást bárkitõl, aki az eljárás lefolytatása szempontjából feltehetõen érdemi információval rendelkezik. A kérdésfeltevés és ezzel együtt a feltartóztatást is magába foglaló megállítás joga megilleti a közterület-felügyelõt, mert ez a jogosultság tevékenysége ellátásához szükséges. Amennyiben a válaszadásra felkért személy önkéntesen, szabad belátása szerint közremûködik, úgy fel sem merülhet a személyi szabadság korlátozásának kérdése. A közremûködési akarat hiánya, a válaszadás megtagadása viszont konfliktushelyzetet eredményezhet, ami a közterület-felügyelõ részérõl kiválthatja a támadott szabadságkorlátozó intézkedés foganatosítását. Az Alkotmánybíróság a továbbiakban ezért azt vizsgálta, hogy ez az intézkedési jogosultság milyen mértékben és milyen szabályozási korlátokkal érvényesíthetõ. A Kftv. a felvilágosítás-kérésre, valamint a válaszadás idejéig történõ feltartóztatásra külön eljárási szabályokat nem állapít meg; a közterület-felügyelõi eljárásra is irányadó más törvények idevonatkozóan az alábbiakat írják elõ. Az Áe.-nek a hatósági ellenõrzés szabályairól szóló rendelkezései lehetõvé teszik, hogy a hatóság részérõl eljáró személy az ügyféltõl és képviselõjétõl felvilágosítást kérjen [Áe. 57. § (1) bekezdés]. A hatósági ellenõrzés akadályozása maga után vonhatja az Áe. 35. §-ában foglalt jogkövetkezményt, azaz bírság kiszabását, továbbá — törvény, törvényerejû rendelet vagy kormányrendelet elõírása alapján — más kényszerítõ eszköz alkalmazását. Ezeket a rendelkezéseket viszont nem lehet kivetíteni a vizsgált szabályozásra, és emiatt az alkalmazásuk sem lehetséges, mert a Kftv.

Source: https://magyarkozlony.hu/hivatalos-lapok/1afb337b394275d33cc2a9274b7ab20f4e80447e/dokumentumok/52284a0abcd66bf4f089103a74fdeb1a1a105ed0/letoltes